సాహిత్ తీగల

**సాహిత్ రెడ్డి తీగల** (జననం 1997 డిసెంబరు 4)  అమెరికన్ ప్రొఫెషనల్ గోల్ఫ్ క్రీడాకారుడు. అతను PGA టూర్‌లో ఆడుతున్నాడు.

## తొలినాళ్ళ జీవితం
తీగల 1997లో కాలిఫోర్నియాలోని ఆరెంజ్‌లో భారతీయ వలసదారులైన తీగల మురళీధర్, కరుణ దంపతులకు జన్మించాడు. అతనికి ఒక తమ్ముడు ఉన్నాడు.  ఆయన తెలుగు సంతతికి చెందినవాడు. కాలిఫోర్నియాలోని సమీపంలోని చినో హిల్స్‌లో పెరిగాడు; ఆయన కుటుంబం 1980ల చివరలో తెలంగాణ నుండి అమెరికాకు వలస వచ్చింది. 

## అమెచ్యూర్ కెరీర్
తీగల పెప్పర్‌డైన్ విశ్వవిద్యాలయంలో మూడుసార్లు NCAA ఆల్-అమెరికా అథ్లీట్‌గా ఎంపికయ్యాడు.   పెప్పర్‌డైన్‌లో తన చివరి సంవత్సరంలో తీగల, సౌత్ వెస్ట్రన్ ఇన్విటేషనల్,  అలిస్టర్ మెకెంజీ ఇన్విటేషనల్, ఆస్ట్రేలియన్ మాస్టర్ ఆఫ్ ది అమెచ్యూర్స్‌లను గెలుచుకున్నాడు.  COVID-19 మహమ్మారి కారణంగా అతని కాలేజియేట్ కెరీర్ తగ్గిపోయింది. దీని వలన 2020 సీజన్ ముందుగానే ముగిసింది. అతని పెప్పర్‌డైన్ జట్టు దేశంలో మొదటి స్థానంలో నిలిచింది.

2020లో, తీగల హాస్కిన్స్ అవార్డు, బెన్ హోగన్ అవార్డు, జాక్ నిక్లాస్ అవార్డులను గెలుచుకున్నాడు. ఒకే సంవత్సరంలో మూడు అవార్డులను గెలుచుకున్న ఐదవ వ్యక్తి అతడు. 

## వృత్తి జీవితం
తీగల 2020 జూన్‌లో అవుట్‌లా టూర్‌లోని లోన్ ట్రీ క్లాసిక్‌లో తన ప్రొఫెషనల్ రంగప్రవేశం చేసాడు. అక్కడ అతను మూడవ స్థానంలో నిలిచాడు.  PGA టూర్‌లో 2020 సేఫ్‌వే ఓపెన్‌లో T-14ని పూర్తి చేశాడు. అతను తన మొదటి కార్న్ ఫెర్రీ టూర్ ఈవెంట్ అయిన 2021 చిటిమాచా లూసియానా ఓపెన్‌లో T-19ని, పైయుట్‌లో జరిగిన MGM రిసార్ట్స్ ఛాంపియన్‌షిప్‌లో T-9నీ పూర్తి చేశాడు.

తీగల 2020–21లో కొన్ని PGA టూర్ ఈవెంట్లలో కూడా ఆడాడు. 2021లో సభ్యుడు కాని వ్యక్తిగా, తగినంత పాయింట్లు పొంది సాహిత్, కార్న్ ఫెర్రీ టూర్ ఫైనల్స్‌లో స్థానం సంపాదించాడు. ఆ తర్వాత అతను నేషన్‌వైడ్ చిల్డ్రన్స్ హాస్పిటల్ ఛాంపియన్‌షిప్‌లో T-4, కార్న్ ఫెర్రీ టూర్ ఛాంపియన్‌షిప్‌లో 6వ స్థానంలో నిలిచాడు. కార్న్ ఫెర్రీ టూర్ ఫైనల్స్‌లో వరుసగా టాప్-10 ఫినిషింగ్‌లతో, తీగల 2021–22 సీజన్‌కు తన PGA టూర్ కార్డును దక్కించుకున్నాడు. 2021 అక్టోబరులో జరిగిన సాండర్సన్ ఫార్మ్స్ ఛాంపియన్‌షిప్‌లో PGA టూర్‌లో అతను తన మొదటి టాప్-10 ఫినిషింగ్‌ను పొందాడు. 2022 ఫిబ్రవరిలో జరిగిన WM ఫీనిక్స్ ఓపెన్‌లో అతను మూడవ స్థానంలో నిలిచాడు. 2022 మార్చిలో జరిగిన వాల్స్పార్ ఛాంపియన్‌షిప్‌లో అతను ఏడవ స్థానంలో నిలిచాడు. 2022 జూన్‌లో తీగల, ట్రావెలర్స్ ఛాంపియన్‌షిప్‌లో రెండవ స్థానంలో నిలిచాడు.  2021–22 సీజన్ ముగింపులో, టాప్ 30లో నిలిచి టూర్ ఛాంపియన్‌షిప్‌ను సాధించాడు.

తీగల తన 2022–23 సీజన్‌ను 2022 సెప్టెంబరులో జరిగిన ఫోర్టినెట్ ఛాంపియన్‌షిప్‌లో టాప్-10 ఫినిషింగ్‌తో ప్రారంభించాడు. 2022 నవంబరులో జరిగిన RSM క్లాసిక్‌లో విజేత ఆడమ్ స్వెన్సన్ కంటే రెండు షాట్‌ల వెనుకబడి రెండవ స్థానంలో నిలిచాడు. 2023 ఫిబ్రవరిలో జరిగిన జెనెసిస్ ఇన్విటేషనల్‌లో ఆరవ స్థానం ఫినిషింగ్‌తో అతను తన సీజన్‌ను కొనసాగించాడు.

2023 సెప్టెంబరు 17 న, అతను ఫోర్టినెట్ ఛాంపియన్‌షిప్‌లో −21 వద్ద ముగించి రెండు-షాట్‌ల విజయాన్ని సాధించి, తన మొదటి అధికారిక PGA టూర్ విజయాన్ని సాధించాడు. 

2024 ఆగస్టు 31 న, ఈస్ట్ లేక్ గోల్ఫ్ క్లబ్‌లో జరిగిన టూర్ ఛాంపియన్‌షిప్ మూడవ రౌండు సందర్భంగా, తన క్లబ్, బ్యాక్‌స్వింగ్‌లో బంకర్‌ లోని ఇసుకను తాకినట్లు గమనించిన తీగల, తనపై 2-షాట్ల పెనాల్టీని విధించుకున్నాడు. ఆ పెనాల్టీ ఫలితంగా, తీగల రెండవ స్థానంలో నిలిచాడు. $2.5 మిలియన్ల తక్కువ ప్రైజ్ మనీ పొందాడు.

## వ్యక్తిగత జీవితం
తీగల స్పోర్ట్స్ డాక్యుమెంటరీ సిరీస్ *ఫుల్ స్వింగ్‌లో* కనిపించాడు. ఇది 2023 ఫిబ్రవరి 15 న నెట్‌ఫ్లిక్స్‌లో ప్రసారమైంది.

## అమెచ్యూర్ విజయాలు

* 2010 ఫ్యూచర్ మాస్టర్స్ 1
* 2011 రాబిన్సన్ రాంచ్‌లో జూనియర్ ఆల్-స్టార్
* 2012 ప్రెసిడెంట్స్ బాయ్స్ కప్
* 2014 లాస్ ఏంజిల్స్ సిటీ ఛాంపియన్‌షిప్
* 2017 సౌత్ వెస్ట్రన్ ఇన్విటేషనల్, సహాలీ ప్లేయర్స్ ఛాంపియన్‌షిప్
* 2018 వేవ్స్ ఛాలెంజ్
* 2019 SCGA అమెచ్యూర్ ఛాంపియన్‌షిప్, అలిస్టర్ మెకెంజీ ఇన్విటేషనల్
* 2020 ఆస్ట్రేలియన్ మాస్టర్ ఆఫ్ ది అమెచ్యూర్స్, సౌత్ వెస్ట్రన్ ఇన్విటేషనల్

## ప్రొఫెషనల్ విజయాలు (2)

### PGA టూర్ విజయాలు (1)

### ఇతర విజయాలు (1)

## ప్రధాన ఛాంపియన్‌షిప్‌లలో ఫలితాలు

CUT = హాఫ్‌వే కట్ మిస్సైనవి"T" = టైడ్NT = COVID-19 మహమ్మారి కారణంగా టోర్నమెంటు జరగలేదు

* వరుసగా అత్యధిక కట్‌లు చేసినవి – 4 (2022 ఓపెన్ ఛాంపియన్‌షిప్ – 2023 US ఓపెన్)
* టాప్-10లలో అతి పొడవైన స్ట్రీక్ – 1 (ఒకసారి)

## ది ప్లేయర్స్ ఛాంపియన్‌షిప్‌లో ఫలితాలు

CUT = హాఫ్‌వే కట్ మిస్సైనవి"T" అనేది ఒక స్థానానికి టైను సూచిస్తుంది.

## ప్రపంచ గోల్ఫ్ ఛాంపియన్‌షిప్‌లలో ఫలితాలు

## US జాతీయ జట్టు ప్రదర్శనలు
**అమెచ్యూర్**

* ఆర్నాల్డ్ పామర్ కప్ : 2018 (విజేతలు)

మూలం: 

**ప్రొఫెషనల్**

* ప్రెసిడెంట్స్ కప్ : 2024 (విజేతలు)

## ఇవి కూడా చూడండి

* 2021 కోర్న్ ఫెర్రీ టూర్ ఫైనల్స్ గ్రాడ్యుయేట్లు

## మూలాలు

వర్గం:జీవిస్తున్న ప్రజలు
వర్గం:1997 జననాలు
వర్గం:తెలుగు మూలాలు గల విదేశీయులు